สมเด็จพระราชาธิบดีเฟรเดอริกที่ 10 แห่งเดนมาร์ก

สมเด็จพระราชาธิบดีเฟรเดอริกที่ 10 แห่งเดนมาร์ก (Frederik André Henrik Christian ; 26 พฤษภาคม พ.ศ. 2511) เป็นพระมหากษัตริย์แห่งเดนมาร์ก พระองค์ปัจจุบัน ทรงเป็นพระราชโอรสพระองค์ใหญ่ใน สมเด็จพระราชินีนาถมาร์เกรเธอที่ 2 แห่งเดนมาร์ก และ เจ้าชายเฮนริกแห่งเดนมาร์ก พระราชสวามี มีพระอนุชา 1 พระองค์ คือ เจ้าชายโจอาคิมแห่งเดนมาร์ก
พระองค์ทรงขึ้นครองราชสมบัติเป็นพระมหากษัตริย์เดนมาร์ก หลังการสละราชสมบัติของสมเด็จพระบรมราชชนนีเมื่อวันที่ 14 มกราคม พ.ศ. 2567 โดยคติพจน์ประจำรัชกาลของพระองค์คือเพื่อความสามัคคี เพื่อหน้าที่ เพื่อราชอาณาจักรเดนมาร์ก (Forbundne, forpligtet, for Kongeriget Danmark)

**พระราชประวัติ**
ไฟล์:En dronning med farverig stil.jpg|147px|thumb|left|พระองค์และพระราชมารดาสมเด็จพระราชินีนาถมาร์เกรเธอที่ 2 แห่งเดนมาร์ก
พระราชบิดามารดาอุปถัมภ์ของพระองค์ได้แก่ เจ้าชายจอร์จ วัลเดมาร์แห่งเดนมาร์ก บารอนแม็กซิมิลเลียนแห่งวัทเทอร์วิลล์-เบร็คเฮล์ม, เคานต์อีเทนเนแห่งลาบอร์ด เดอ มงเปอซา, สมเด็จพระราชินีอันเนอ-มารีแห่งกรีซ, แกรนด์ดัชเชสโจเซฟีน-ชาร์ล็อตแห่งลักเซมเบิร์ก และนางบริจิตตา จูเอล เฮลลิงโซ ในวันที่ 14 มกราคม พ.ศ. 2515 พระองค์ได้รับการสถาปนาเป็น มกุฎราชกุมารแห่งเดนมาร์ก  โดยพระราชมารดาคือสมเด็จพระราชินีนาถมาร์เกรเธที่ 2 แห่งเดนมาร์ก
พระองค์ทรงเข้าศึกษาที่โรงเรียนระดับประถมศึกษาที่เครปสโครวระหว่างปี พ.ศ. 2517 - พ.ศ. 2524 ต่อมาในปี พ.ศ. 2517 – พ.ศ. 2519 ทรงเป็นนักเรียนประจำพระราชวังอามาเลียนเบิร์กและช่วงชั้นที่ 3 ที่เครปสโครว ในระหว่างปี พ.ศ. 2525 - พ.ศ. 2526 มกุฎราชกุมารทรงเป็นนักเรียนประจำที่ École des Roches ในนอร์ม็องดี ประเทศฝรั่งเศส ในปี พ.ศ. 2529 ทรงเข้าศึกษาโรงเรียนมัธยมปลายโอเรการ์ด จิมเนเซียม
พระองค์ทรงเข้าศึกษาที่มหาวิทยาลัยฮาร์วาร์ดตั้งแต่ พ.ศ. 2535 – พ.ศ. 2536 โดยทรงใช้พระนามว่า เฟรเดอริก เฮนริกเซน ทรงศึกษาด้านรัฐศาสตร์ จากนั้นในปี พ.ศ. 2537 ทรงเป็นผู้แทนของเดนมาร์กปฏิบัติงานในองค์การสหประชาชาติที่นครนิวยอร์ก ต่อมาทรงเข้าศึกษาระดับมหาบัณฑิตด้านรัฐศาสตร์ที่มหาวิทยาลัยออร์ฮูส โดยทรงทำวิทยานิพนธ์ในเรื่องการวิเคราะห์นโยบายต่างประเทศของรัฐบอลติกซึ่งพระองค์เคยเสด็จเยือนหลายครั้งในระหว่างทรงศึกษา หลังสำเร็จการศึกษาในเดือนกุมภาพันธ์ พ.ศ. 2538 มกุฎราชกุมารทรงได้ตำแหน่งเลขาธิการประจำสถานเอกอัครราชทูตเดนมาร์กที่กรุงปารีสตั้งแต่ ตุลาคม พ.ศ. 2541 ถึงตุลาคม พ.ศ. 2542
พระองค์ทรงสำเร็จการฝึกหลักสูตรของหน่วยมนุษย์กบแห่งเดนมาร์ก (เทียบเท่ากับหลักสูตรนักทำลายใต้น้ำจู่โจม หรือซีล) ซึ่งมีระยะเวลาการฝึกประมาณ 9 เดือน และทรงเข้าประจำการเป็นทหารเรือในหน่วยดังกล่าวเมื่อปี พ.ศ. 2537 ในระหว่างการฝึก ทรงได้รับฉายามนุษย์กบว่า  "พินโก"
ในระหว่างปี พ.ศ. 2544 – พ.ศ. 2545 พระองค์ได้รับการฝึกเป็นผู้นำ ณ สถาบันป้องกันประเทศแห่งเดนมาร์ก และในปีต่อมาทรงเป็นหนึ่งในคณะทหารของการบัญชาการการป้องกันราชอาณาจักรเดนมาร์ก นอกจากนี้ยังทรงเป็นองค์ปาฐกถาระดับอาวุโสขององค์การแผนยุทธศาสตร์ในสถาบันดังกล่าวอีกด้วย
ในเดือนกุมภาพันธ์ พ.ศ. 2544 พระองค์เมื่อครั้งดำรงพระอิสริยยศมกุฎราชกุมาร ได้ตามเสด็จพระชนนีและพระชนกเยือนประเทศไทยอย่างเป็นทางการ ในฐานะพระราชอาคันตุกะของพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

**ชีวิตส่วนพระองค์**
ในรัฐสภาเดนมาร์ก วันที่ 8 ตุลาคม พ.ศ. 2546 สมเด็จพระราชินีนาถมาร์เกเธทรงมีพระบรมราชานุญาตการอภิเษกสมรสของมกุฎราชกุมารเฟรเดริคกับ นางสาวแมรี เอลิซาเบธ โดนัลด์สัน นักปรึกษาการตลาดชาวออสเตรเลีย ที่มกุฎราชกุมารทรงพบกับเธอครั้งแรกในงานโอลิมปิกฤดูร้อน 2000 ที่ซิดนีย์ ประเทศออสเตรเลีย การอภิเษกสมรสจัดขึ้นในวันที่ 14 พฤษภาคม พ.ศ. 2547 ณ มหาวิหารโคเปนเฮเกน โคเปนเฮเกน ประเทศเดนมาร์ก
ในวันที่ 25 เมษายน พ.ศ. 2548 สำนักพระราชวังเดนมาร์กได้ประกาศว่า มกุฎราชกุมารีแมรีทรงพระครรภ์ และทั้งสองพระองค์มีพระบุตรองค์แรกในวันที่ 15 ตุลาคม พ.ศ. 2548 โดยเป็นเป็นพระโอรส ตามธรรมเนียมของเดนมาร์กกษัตริย์ได้ประทานพระนามว่า เฟรเดริค หรือคริสเตียน พระโอรสได้รับการเป็นเจ้าฟ้าชายคริสเตียน วัลเดมาร์ อองรี จอห์น เมื่อวันที่ 21 มกราคม พ.ศ. 2549
ในวันที่ 26 ตุลาคม พ.ศ. 2549 สำนักพระราชวังได้ประกาศอีกว่ามกุฎราชกุมารีทรงพระครรภ์และเป็นพระบุตรองค์ที่สอง ในวันที่ 21 เมษายน พ.ศ. 2550 ทรงให้กำเนิดพระธิดาที่โรงพยาบาลมหาวิทยาลัยโคเปนเฮเกน ซึ่งเป็นเจ้าหญิงพระองค์แรกนับตั้งแต่ พ.ศ. 2489 พระธิดาทรงได้พระนามว่า เจ้าหญิงอิซาเบลลา เฮนเรียตตา อิงกริด มาร์เกรเธ เมื่อวันที่ 1 กรกฎาคม พ.ศ. 2550

**รัชกาล**
มกุฎราชกุมารเฟรเดอริก เสด็จขึ้นครองราชสมบัติเป็นสมเด็จพระราชาธิบดีแห่งเดนมาร์ก ภายหลังการสละราชสมบัติของสมเด็จพระบรมราชชนนี เมื่อวันที่ 14 มกราคม พ.ศ. 2567  ทั้งนี้ เมตเต เฟรเดอริกเซน นายกรัฐมนตรีเดนมาร์ก เป็นผู้ประกาศการสืบราชสมบัติที่สีหบัญชรพระราชวังคริสเตียนบอร์ก หลังจากนั้น พระองค์ได้พระราชทานพระราชดำรัสและคติพจน์ประจำรัชกาลว่า เพื่อความสามัคคี เพื่อหน้าที่ เพื่อราชอาณาจักรเดนมาร์ก (Forbundne, forpligtet, for Kongeriget Danmark) โดยนับเป็นครั้งแรกตั้งแต่รัชสมัยพระเจ้าเฟรเดอริกที่ 7 ที่คติพจน์ดังกล่าวไม่มีคำว่า "พระเจ้า"
ในวันที่ 31 มกราคม ปีเดียวกัน สมเด็จพระราชาธิบดีได้เสด็จพระราชดำเนินเยือนโปแลนด์ นับเป็นการเสด็จพระราชดำเนินเยือนต่างประเทศครั้งแรกในรัชสมัยของพระองค์ หลังจากนั้นในเดือนพฤษภาคมและมิถุนายน พระองค์จะเสด็จพระราชดำเนินพร้อมด้วยสมเด็จพระราชินีแมรีเยือนสวีเดน, นอร์เวย์ รวมถึงอาณานิคมของเดนมาร์ก อันได้แก่ หมู่เกาะแฟโร และกรีนแลนด์

**พระเกียรติยศ**

**พระราชอิสริยยศ**
 26 พฤษภาคม 1968 – 14 มกราคม 1972: เจ้าชายเฟรเดอริกแห่งเดนมาร์ก- 14 มกราคม 1972 – 29 เมษายน 2008: เจ้าชายเฟรเดอริก มกุฎราชกุมารแห่งเดนมาร์ก- 29 เมษายน 2008 – 14 มกราคม 2024: เจ้าชายเฟรเดอริก มกุฎราชกุมารแห่งเดนมาร์ก, เคานต์แห่งมงเปอซา- 14 มกราคม 2024 – ปัจจุบัน: สมเด็จพระราชาธิบดีแห่งเดนมาร์ก, เคานต์แห่งมงเปอซา

**เครื่องราชอิสริยาภรณ์**
สมเด็จพระราชาธิบดีเฟรเดอริกที่ 10 ทรงเป็นประธานและทรงได้รับพระราชทานเครื่องราชอิสริยาภรณ์ทั้งเดนมาร์กและต่างประเทศ ดังนี้

**เครื่องราชอิสริยาภรณ์เดนมาร์ก**
 80px ประธานแห่ง เครื่องราชอิสริยาภรณ์ไอยรา (พ.ศ. 2567 – ปัจจุบัน)
**อัศวินแห่ง เครื่องราชอิสริยาภรณ์ไอยรา (พ.ศ. 2515 — พ.ศ. 2567)- 80px ประธานแห่ง เครื่องราชอิสริยาภรณ์แดนเนอโบร (พ.ศ. 2567 – ปัจจุบัน)
**สมาชิกชั้นมหาปรมาภรณ์แห่ง เครื่องราชอิสริยาภรณ์แดนเนอโบร (พ.ศ. 2547 – พ.ศ. 2567)- พ.ศ. ไม่ปรากฏ – 80px เหรียญเชิดชูเกียรติการตอบแทน เหรียญเงินประดับมงกุฎ- พ.ศ. ไม่ปรากฏ – 80px เหรียญการบริการมานานทหารเรือ- พ.ศ. ไม่ปรากฏ – 80px เหรียญกิตติคุณคุ้มครองบ้านเมือง- พ.ศ. ไม่ปรากฏ – 80px เหรียญเกียรติยศสมาคมนายทหารสำรอง- พ.ศ. ไม่ปรากฏ – 80px เหรียญเกียรติยศหมวกเบเร่ต์นอร์ดิกสีน้ำเงิน ประดับทอง- พ.ศ. ไม่ปรากฏ – 80px เหรียญเกียรติยศแห่งกรีฑาทหารเดนมาร์กเพื่อสังคม- พ.ศ. 2567 – 80px เหรียญเกียรติยศกาชาดเดนมาร์ก- พ.ศ. ไม่ปรากฏ – 80px กางเขนแห่งเกียรติยศแห่ง เครื่องราชอิสริยาภรณ์แดนเนอโบร- พ.ศ. 2565 – 80px เหรียญกาญจนาภิเษก สมเด็จพระราชินีนาถมาร์เกรเธอที่ 2- พ.ศ. 2563 – 80px เหรียญเฉลิมพระชนมพรรษา 80 พรรษา สมเด็จพระราชินีนาถมาร์เกรเธอที่ 2- พ.ศ. 2561 – 80px เหรียญที่ระลึกถึง เจ้าชายเฮนริก- พ.ศ. 2560 – 80px เหรียญที่ระลึกวันครบรอบการอภิเษกสมรสครบรอบ 50 ปี ระหว่าง สมเด็จพระราชินีนาถมาร์เกรเธอที่ 2 และ เจ้าชายเฮนริก- พ.ศ. 2558 – 80px เหรียญเฉลิมพระชนมพรรษา 75 พรรษา สมเด็จพระราชินีนาถมาร์เกรเธอที่ 2- พ.ศ. 2555 – 80px เหรียญที่ระลึกพระราชพิธีฉลองสิริราชสมบัติครบ 40 ปี สมเด็จพระราชินีนาถมาร์เกรเธอที่ 2- พ.ศ. 2553 – 80px เหรียญเฉลิมพระชนมพรรษา 70 พรรษา สมเด็จพระราชินีนาถมาร์เกรเธอที่ 2- พ.ศ. 2552 – 80px เหรียญเฉลิมพระชันษา 75 ปี เจ้าชายเฮนริก- พ.ศ. 2544 – 80px เหรียญที่ระลึกถึง สมเด็จพระราชินีอิงกริด- พ.ศ. 2542 – 80px เหรียญที่ระลึก 100 ปี วันพระบรมราชสมภพ สมเด็จพระเจ้าเฟรเดอริกที่ 9- พ.ศ. 2540 – 80px เหรียญรัชดาภิเษก สมเด็จพระราชินีนาถมาร์เกรเธอที่ 2- พ.ศ. 2535 – 80px เหรียญที่ระลึกครบรอบวันอภิเษกสมรสครบรอบ 25 ปี ระหว่างสมเด็จพระราชินีนาถมาร์เกรเธอที่ 2 และ เจ้าชายเฮนริก- พ.ศ. 2528 – 80px เหรียญที่ระลึกครบรอบ 50 ปี การเสด็จพระราชดำเนินมาถึงเดนมาร์กของ สมเด็จพระราชินีอิงกริด

**เครื่องราชอิสริยาภรณ์ต่างประเทศ**
 กรีนแลนด์ :
** พ.ศ. ไม่ปรากฏ – 80px เหรียญกิตติคุณการปกครองตนเองกรีนแลนด์ ชั้นที่ 1 ประดับทอง- เบลเยียม :
** พ.ศ. ไม่ปรากฏ – 80px เครื่องราชอิสริยาภรณ์เลออปอล ชั้นที่ 1 ประถมาภรณ์- บราซิล :
** พ.ศ. ไม่ปรากฏ – 80px เครื่องอิสริยาภรณ์ดาวกางเขนใต้ ชั้นที่ 1 ประถมาภรณ์
** พ.ศ. ไม่ปรากฏ – 80px เครื่องอิสริยาภรณ์ริโอบรังโก ชั้นที่ 1 ประถมาภรณ์- บัลแกเรีย :
** พ.ศ. ไม่ปรากฏ – 80px เครื่องอิสริยาภรณ์เทือกเขาบอลข่าน ชั้นที่ 2 ทวีติยาภรณ์- ชิลี :
** พ.ศ. ไม่ปรากฏ – 80px เครื่องอิสริยาภรณ์กิตติคุณชิลี ชั้นที่ 1 ประถมาภรณ์- อียิปต์ :
** พ.ศ. 2567 – 80px เครื่องอิสริยาภรณ์แม่น้ำไนล์ ชั้นสูงสุด มหาปรมาภรณ์- เอสโตเนีย :
** พ.ศ. 2538 – 80px เครื่องอิสริยาภรณ์กางเขนเทอร์รา มารีอานา ชั้นที่ 1 ประถมาภรณ์- ฟินแลนด์ :
** พ.ศ. ไม่ปรากฏ – 80px เครื่องอิสริยาภรณ์กุหลาบขาวแห่งฟินแลนด์ ชั้นที่ 1 ประถมาภรณ์- ฝรั่งเศส :
** พ.ศ. ไม่ปรากฏ – 80px เครื่องอิสริยาภรณ์กิตติคุณแห่งชาติ ชั้นที่ 1 ประถมาภรณ์- เยอรมนี :
** พ.ศ. 2564 – 80px เครื่องอิสริยาภรณ์เกียรติคุณแห่งสหพันธ์สาธารณรัฐเยอรมนี ชั้นที่ 1 มหากางเขน (ประถมาภรณ์พร้อมสายสะพาย)- กรีซ :
** พ.ศ. ไม่ปรากฏ – 80px เครื่องอิสริยาภรณ์เกียรติยศกรีซ ชั้นที่ 1 ประถมาภรณ์- ไอซ์แลนด์ :
** พ.ศ. ไม่ปรากฏ – 80px เครื่องอิสริยาภรณ์ฟัลคอน ชั้นที่ 1 ประถมาภรณ์- อิตาลี :
** พ.ศ. ไม่ปรากฏ – 80px เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1 ประถมาภรณ์- ญี่ปุ่น :
** พ.ศ. 2567 – 80px เครื่องราชอิสริยาภรณ์อันสูงส่งยิ่งดอกเบญจมาศ ขั้นสูงสุด มหาปรมาภรณ์- จอร์แดน :
** พ.ศ. ไม่ปรากฏ – 80px เครื่องราชอิสริยาภรณ์อันสูงส่งยิ่งศิลปวิทยา ชั้นที่ 1 ประถมาภรณ์- ลัตเวีย :
** พ.ศ. 2540 – 80px เครื่องอิสริยาภรณ์ดาราที่ 3 ชั้นที่ 1 ประถมาภรณ์- ลักเซมเบิร์ก :
** พ.ศ. ไม่ปรากฏ – 80px เครื่องราชอิสริยาภรณ์อดอล์ฟแห่งนัสเซา ชั้นที่ 1 ประถมาภรณ์- Kingdom of Nepal :
** พ.ศ. ไม่ปรากฏ – 80px เครื่องราชอิสริยาภรณ์โอชัสวี ราชันย์ ชั้นที่ 5 เบญจมาภรณ์- เม็กซิโก :
** พ.ศ. 2559 – 80px เครื่องอิสริยาภรณ์อินทรีแอซแท็ก ชั้นที่ 1 ประถมาภรณ์ (ชั้นพิเศษ)- เนเธอร์แลนด์ :
** พ.ศ. ไม่ปรากฏ – 80px เครื่องราชอิสริยาภรณ์สิงโตเนเธอร์แลนด์ ชั้นที่ 1 ประถมาภรณ์
** พ.ศ. 2556 – 80px เหรียญพิธีขึ้นครองราชย์ สมเด็จพระราชาธิบดีวิลเลิม-อเล็กซานเดอร์- นอร์เวย์ :
** พ.ศ. 2567 – 80px เครื่องราชอิสริยาภรณ์นักบุญโอลาฟ ชั้นสูงสุด ประถมาภรณ์พร้อมสายสร้อย- โรมาเนีย :
** พ.ศ. ไม่ปรากฏ – 80px เครื่องอิสริยาภรณ์ดาราแห่งโรมาเนีย ชั้นที่ 1 ประถมาภรณ์- สเปน :
** พ.ศ. 2566 – 80px เครื่องราชอิสริยาภรณ์อิซเบลลาชาวคาทอลิก ชั้นที่ 1 ประถมาภรณ์- สวีเดน :
** พ.ศ. 2536 – 80px เครื่องราชอิสริยาภรณ์เซราฟีม ชั้นสูงสุดประดับสายสร้อย
** พ.ศ. 2559 – 80px เหรียญเฉลิมพระชนมพรรษา 70 พรรษา สมเด็จพระราชาธิบดีคาร์ลที่ 16 กุสตาฟ
** พ.ศ. 2566 – 80px เหรียญกาญจนาภิเษก สมเด็จพระราชาธิบดีคาร์ลที่ 16 กุสตาฟ- ไทย :
** พ.ศ. 2544 – 80px เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)

**อ้างอิง**

**บรรณานุกรม**
 Andersen, Jens: Under bjælken: Et portræt af Kronprins Frederik. København: Gyldendal, 2017. 978-87-02-21436-9.

**แหล่งข้อมูลอื่น**
  เว็บไซต์อย่างเป็นทางการของราชวงศ์เดนมาร์ก-  ราชวงศ์เดนมาร์ก
หมวดหมู่:บุคคลจากโคเปนเฮเกน
หมวดหมู่:พระมหากษัตริย์เดนมาร์ก
หมวดหมู่:มกุฎราชกุมารแห่งเดนมาร์ก
หมวดหมู่:เจ้าชายเดนมาร์ก
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:สมาชิกคณะกรรมการโอลิมปิกสากล
หมวดหมู่:ชาวเดนมาร์กเชื้อสายสหราชอาณาจักร
หมวดหมู่:ศิษย์เก่าจากมหาวิทยาลัยฮาร์วาร์ด
หมวดหมู่:พระราชโอรส